પરંતુ એ દિવસે મચ્છુએ જે વિનાશ વેર્યો તેના લાચારી અને ભયાનકતાનો દ્રશ્યોએ ભલભલાને કમકમાટી ઉપજાવી હતી, સેકડો માનવ મૃતદેહો, વિજળીના તાર ઉપર લટકતી માનવ લાશો, હજારો જાનવરોના કોહવાયેલા મૃતદેહો, ધ્વસ્ત થયેલા હજારો મકાનો, સ્વજનો તથા પોતાનુ સર્વસ્વ ગુમાવી મુકેલા હજારો મોરબી વાસીઓની આંખમાં ડોકાતો ભય, નજર સામેથી ન હટતા પ્રલયના બિહામણા દ્રશ્યો, ડુબી ગયેલા અને દબાઈને દટાઈ ગયેલા ચીચીયારીઓના દર્દનાક અવાજોથી મોરબી એક ખોફનાક સન્નાટાનુ શહેર રહી ગયુ હતુ.